Дунёдаги биринчи ҳайдовчисиз трансформер автомобиль тақдим этилди\n20:43 / 20.05.2017\nИталиянинг Camal ва АҚШнинг OSVehicle компаниялари дунёдаги биринчи ҳайдовчисиз трансформер автомобили прототипини тақдим қилишди. Унинг яратувчилари ғоясига кўра, машина 5 та асосий қисмдан иборат.\nМоделнинг номи Edit бўлиб, унинг таркибий қисмилари қуйидагилардан иборат: олд ва орқа қисм, том, эшиклар ва шасси. Шассидан бошқа барча элементлар нисбатан осон алмаштирилиши мумкин. Муаллифларнинг фикрича, шу тариқа машина турли автомобиль компаниялари томондан турли мақсадлар учун қўлланиши мумкин.\nТрансформацияланиш имкониятига қарамасдан, машина ҳамиша деярли бир хил ўлчам ва шаклга эга бўлиб қолади.\nМашина яратувчиларининг таъкидлашича, автомобилда алмаштирилувчи деталларнинг қўлланиши уни узоқ муддат қўллаш борасида анча самарали қилади ва ишлаб чиқарилишини арзонлаштиради.\nҲозирча Edit фақатгина рендер ва компьютер модели кўринишида мавжуд. Машинада куч қурилмаси сифатида электр тизимни қўллаш кўзда тутилган.\nАгар машинанинг серияли версияси ишлаб чиқариладиган бўлса, уни энг юқори бешинчи даражадаги автопилот технологиясини қўллаш учун мослаш мумкин бўлади. Бешинчи даражали автопилотда автомобилда одам бошқариши учун мўлжалланган ҳеч қандай органлар талаб қилинмайди.\nтрансформер автомобиль Edit